Χορήγηση αμινοξέων διακλαδιζόμενης αλύσου σε παιδιά με διάχυτη αναπτυξιακή διαταραχή
Creators: name: Ασπράγκαθου, Δέσποινα Δ.
Publisher: name: Aristotle University of Thessaloniki
Year: 2023
Subjects: Αμινοξέα διακλαδιζόμενης αλύσου
Αυτισμός
Σεροτονίνη
Γλουταμικό
Branched chain amino acids
Autism
Glutamate
Serotonin

description: Τα αμινοξέα διακλαδιζόμενης ή πλαγίας αλύσου είναι μια ομάδα αναγκαίων αμινοξέων, τα οποία συμμετέχουν τόσο στην ενεργειακή ισορροπία του ανθρώπου, όσο και στην ομοιόσταση του GABAργικού, γλουταμεργικού, σεροτονεργικού και ντοπαμινεργικού συστήματος. Διαταραχή της λειτουργίας αυτών των συστημάτων έχει συσχετιστεί με την παθοφυσιολογία του αυτισμού, καθώς χαμηλά επίπεδα αυτών των αμινοξέων έχουν βρεθεί σε ασθενείς με αυτισμό. Διεξήγαμε μια πιλοτική ανοιχτή προοπτική μελέτη για τη χρήση αμινοξέων πλαγίας αλύσου σε παιδιά με αυτιστική διαταραχή. Στη συγκεκριμένη μελέτη συμμετείχαν πενήντα πέντε παιδιά αυτιστικού φάσματος, ηλικίας μεταξύ έξι και δεκαοκτώ ετών. Χρησιμοποιήσαμε ένα μίγμα αμινοξέων πλαγίας αλύσου σε μορφή σκόνης με περιεκτικότητα 45,5 γραμμάρια λευκίνης, 30 γραμμάρια ισολευκίνης και 25,5 γραμμάρια βαλίνης σε ημερήσια δόση 0,4 γραμμάρια ανά κιλό βάρους σώματος χορηγούμενο δις ημερησίως. Μετά την έναρξη της χορήγησης του σκευάσματος, τα παιδιά υποβάλλονταν σε μηνιαία ψυχολογική εκτίμηση. Τριάντα δύο παιδιά έλαβαν το σκεύασμα για περισσότερες από τέσσερις εβδομάδες. Από αυτά έξι ασθενείς σταμάτησαν τη λήψη του σκευάσματος μεταξύ τεσσάρων και δέκα εβδομάδων, λόγω έλλειψης βελτίωσης. Τα εναπομείναντα είκοσι έξι παιδιά έλαβαν το μίγμα για περισσότερες από δέκα εβδομάδες, καθώς διαπιστώθηκε βελτίωση στην κοινωνική συμπεριφορά και αλληλεπίδραση, στην ομιλία, στη συνεργασία καθώς επίσης μειώθηκαν οι στερεοτυπικές συμπεριφορές, η υπερκινητικότητα και η υπερδιέγερση, καταστάσεις που εμπόδιζαν την εκμάθηση νέων δεξιοτήτων. Αν και αυτά τα δεδομένα είναι πολύ πρώιμα, συνιστούν απόδειξη, ότι τα αμινοξέα διακλαδιζόμενης αλύσου θα μπορούσαν να χρησιμοποιηθούν ως συμπληρωματική θεραπεία στις συμβατικές θεραπευτικές μεθόδους για τη βελτίωση της συμπεριφοράς παιδιών στο αυτιστικό φάσμα.
description: The Branched Chain Amino Acids is a group of essential amino acids that are involved in maintaining the energy balance of a human being as well as the homeostasis of GABAergic, glutamatergic, serotonergic and dopaminergic systems. Disruption of these systems has been associated with the pathophysiology of autism while low levels of these amino acids have been discovered in patients with autism. A pilot open-label, prospective, follow up study of the use of branched chain amino acids in children with autistic behavior was carried out. Fifty five children between the ages of six and eighteen participated in the study. We used a carbohydrate-free branched chain amino acid powdered mixture containing 45,5 gr of leucine, 30 gr of isoleucine and 24,5 gr of valine per 100 gr of powder in a daily dose of 0,4 gr/ kg of body weight which was administered every day. Following the initiation of branched chain amino acids administration, children were submitted to a monthly psychological examination. Beyond the four week mark, branched chain amino acids were given to thirty two people. Six of them discontinued after four to ten weeks owing to lack of improvement. The remaining twenty six children who took branched chain amino acids for longer than ten weeks displayed improved social behavior and interactions, as well as improvements in their speech, cooperation, stereotypy, and principally, their hyperactivity. There were no adverse reactions reported during the course of the treatment. Although these data are very preliminary, there is some evidence that branched chain amino acids could be used as adjunctive treatment to conventional therapeutic methods for the management of autistic children.